Administrazioko langileen artean euskararen aldeko jarrerak sustatzea zen ekimen honen xedea. Inor behartu gabe, funtzionarioen artean sentiberatze kanpaina positibo eta aktiboa burutu nahi zuten. Euren burua euskalduntzat agertzeko materiala banatzeko asmoa zuten, eta bakoitzaren euskara mailaren arabera, zerbitzu publikoetan euskara erabiltzeko argibideak eta urratsak bideratzekoa.